Ալադին (մուլտսերիալ)

Անվան այլ կիրառումների համար տե՛ս՝ Ալադին (այլ կիրառումներ)«Ալադինի արկածները» (անգլ.՝ Disney's Aladdin: The Series), ամերիկյան արկածային մուլտսերիալ՝ ստեղծված The Walt Disney Company-ի կողմից։ Սերիաները եթեր են հեռարձակվել 1994-1995 թվականներին։ Սերիալը հիմնված է «Ալադին» մուլտֆիլմի վրա և հանդիսանում է «Ջաֆարի վերադարձը» մուլտֆիլմի շարունակությունը։ Ըստ սյուժեի՝ Ալադինը նշանադված է արքայադուստր Ժասմինի հետ, բայց դեռ չի ապրում Ագրաբայի պալատում, իսկ Յագո թութակն անցել է բարու կողմը և դարձել Ալադինի և Աբուի ընկերը։ Մուլտսերիալի գործողությունները հերոսներին ստիպում են բախվել տարբեր չարագործների՝ կախարդների, հրեշների, գողերի և կախարդական էակների հետ։ Չարին հաղթելու գործում Ալադինին օգնում է նրա հավատարիմ ընկեր Ջինը։


== Սյուժե (դիպաշար) ==
Սերիալի սյուժեն (դիպաշարը) զարգանում է «Ջաֆարի վերադարձը» վերնագրով երկրորդ ֆիլմից հետո և նախորդում «Ալադինը և ավազակների արքան» երրորդ ֆիլմին։ Չնայած ժամանակագրական առումով սերիալը հանդիսանում է «Ջաֆարի վերադարձը» ֆիլմի շարունակությունը, բայց մուլտսերիալն ավելի շուտ եթեր հեռարձակվեց, ինչի հետևանքով հանդիսատեսին այնքան էլ պարզ չէր՝ ինչպես Յագո թութակը հայտնվեց դրական հերոսների շարքում։ Չնայած Ջաֆարի անունը մի քանի անգամ հիշատակվում է սերիալում, կերպարն ինքը հայտնվում է «Հերկուլես»-«Արաբական գիշեր» քրոսրովերի առաջին երկու լիամետրաժ ֆիլմերում։
Մուլտսերիալը պատմում է Ագրաբայում ու նրա սահմաններից դուրս Ալադինի և նրա ընկերների արկածների, հերոսների՝ Չարի ուժերին հակադարձելու մասին։ Դիպաշարում երևան են գալիս մի շարք հիմնական կերպարներ և չարագործներ։ Հիմնականում գործողությունները կատարվում են գործող անձանց հարազատ, արաբական Ագրաբա (անգլ.՝ Agrabah) քաղաքում, որը գտնվում է անապատում։ Բայց ավելի հաճախ հերոսները թողնում են հարազատ երկրամասը և հայտնվում են այլ տեղերում՝

Օդիֆերուս (անգլ.՝ Odiferous) - երկիր, որտեղ հստակ զգացվում է գերմանական Եվրոպայի ազդեցությունը։ Այս երկրի բնակիչները միջնադարյան բարբարոսներ են, որոնք սովորել են ցանկացած խնդիր լուծել ուժի միջոցով։ Օդիֆերիացիները ռազմագիտության և ռազմական մարտավարության երկրպագուներ են։ Հիմնական նրբախորտիկը բուրավետ օդիֆերական պանիրն է։ Երկրի ղեկավարն է իշխան Անկութման՝ Ալադինի և Ժասմինի ընկերը։
Սև ավազների երկիր (անգլ.՝ The Land Of The Black Sand) - պետություն, որտեղ մարդիկ չեն ապրում, այլ մամլուք-զոմբիները։ Այստեղ թագավորում է սև մոգ Մոզենրաթը։ Թագավորության առավել հայտնի մասերն են՝ Միջնաբերդ (Մոզենրաթի ամրոցը). զոմբիներն ապրում են Մեռյալ քաղաքում, որի վրա իշխում է Միջնաբերդը, Դաշույնի ժայռը, որը Մոզենրաթը դարձրել է Իքս Բյուրեղ։
Գետցիստան (անգլ.՝ Getzistan) - պայծառ քաղաք, որը հայտնի է իր խաղային հաստատություններով։ Գետցիստանը կառավարում է սուլթան Պաստա Ալ Դենթեն։ Հերոսները մի քանի անգամ հայտնվում են այս քաղաքում, որպեսզի օգնեն սուլթանին։ Ազարտային խաղերի սիրահարների համար այս դրախտում առանձնապես ուրախ է հայտնվել Յագո թութակը։
Մորբիա (անգլ.՝ Morbia) - անդրաշխարհ, որտեղ իշխում է կախարդուհի Միրաժը։ Այս թագավորության շրջակայքը հիշեցնում է տիեզերք՝ լցված աստերոիդներով։ Ամեն անգամ, երբ դիտողները տեսնում են Մորբիան, աստղերով շրջապատված երևում է Սֆինքսը, որի ներսում էլ գտնվում է Միրաժի որջը։
Անձրևների հովիտ (անգլ.՝ Valley Of Thundra) - արևադարձային անտառ, որտեղ իշխում է թագուհի Թանդրան՝ կանաչափետուր թռչունը, որը կառավարում է համաշխարհային եղանակը։
Գանգ և դաշույն (անգլ.՝ Skull & Dagger) - գողաորջ Ագրաբայում։ Հաստատության մշտական այցելուների մեծամասնությունը հանդիսանում է «Գողերի գիլդիա»-ի անդամ։


== Հնչունավորած դերասաններ ==


== Սերիալի լուսագրեր (տիտրեր) ==
Որպես սերիալի գլխավոր երաժշտական թեմա օգտագործվում է 1992 թվականին մուլտֆիլմի համար գրված «Արաբական գիշերներ» (անգլ.՝ Arabian Nights) երգը։ Լուսագրերի սկզբում օգտագործվել «Ջաֆարի վերադարձը» ֆիլմից կադրեր։ Երրորդ եթերաշրջանում դրանք փոխարինվեցին սերիալի նախկին սերիաների տեսարաններով։ Անգլերեն տարբերակում երգը կատարում է Բրայան Հենանը (անգլ.՝ Brian Hannan)։


== Վերաթողարկում ==


=== Հեռարձակում ԱՄՆ-ում ===
Սերիալի գոյության ողջ ընթացքում՝ 3 եթերաշրջանների ժամանակ (փաստացի երկու սերիալ է, որոնք միաժամանակ հեռարձակվում էին տարբեր ալիքներով, բայց ստեղծված անիմատորների միևնույն խմբի կողմից) յուրաքանչյուրը 20 րոպե տևողությամբ նկարահանվել է 86 սերիա։ Բացի այդ, մուլտիպլիկացիոն եռերգության վերջնական մասին թողարկումից հետո, 1998 թվականի նոյեմբերի 24-ին թողարկվեց դիսնեյյան մյուս մուլտսերիալի՝ «Հերկուլեսի» «Արաբական գիշերներ» (անգլ.՝ Arabian Nights) սերիան, որտեղ տեղի է ունենում Ալադինի և հին հունական հերոս Հերկուլեսի հանդիպումը երիտասարդ տարիներին։ Հենց այս հաշվարկով սերիալում հաշվվում է 86 սերիա։ Ցուցադրման գրաֆիկն է՝


=== Մրցանակներ ===


== Ընտանեկան վիդեո ==


=== Ամերիկյան VHS-թողարկումներ ===
Առաջին անգամ շոուի մի քանի սերիաներ թողարկվեցին 1995 թվականին «Ալադին և Ժասմին. Լուսնային լույսի կախարդանքը» (անգլ.՝ Aladdin & Jasmine's Moonlight Magic) վերնագրով։ Թողարկումը ներառում էր «Խելագարություն լուսնային գիշերում» և «Հրապուրված Ջինը» սերիաները։1995 թվականից 1996 թվականն ընկած ժամանակահատվածում Ամերիկայում նաև թողարկվեց 7 տեսաերիզ՝ «Արաբական արկածներ» (անգլ.՝ Arabian Adventures) շարքով, որոնցից յուրաքանչյուրը ներառում էր երկու սերիա՝

«Հրաշագործներ» (անգլ.՝ Magic Makers):
«Պարող-կործանիրը»
«Ամրություն»
«Անվեհեր ընկերներ» (անգլ.՝ Fearless Friends):
«Կապկային աշխատանք» «Օր, երբ քարացավ թռչունը»
«Վառ երևակայություն» (անգլ.՝ Creatures Of Invention): «Բզեզների վտանգը»
«Ճակատագրի ավազները»
«Առա՜ջ, Ջինի՛» (անգլ.՝ Team Genie):
«Մեծ փռշտոցի օրը»
«Ջինի որս» «Ալադինը շտապում է օգնության» (անգլ.՝ Aladdin To The Rescue)։
 «Քաղցրավենիքների գինը»
«Երկնային թռչուններ»
«Ջինը շշում» (անգլ.՝ Genie In A Jar)։ * «Ահեղ մարգարեություն» * «Կեղտի օր»
«Ճակատագրի գանձերը» (անգլ.՝ Treasures Of Doom)։
«Ինչպես են բուժում գողերին»
«Իմ չքնաղ Ալադին»
Բացի այդ, որոշ սերիաների թողարկվեցին 1995-1996 թվականներին «Դիսնեյի արքայադստրերի հավաքածու. Ժասմինի կախարդական պատմություններ» (անգլ.՝ Disney Princess Collection: Jasmine's Enchanted Tales) շարքում՝
«Ժասմինի ցանկությունները» (անգլ.՝ Jasmine's Wish):
«Թագադրված առնետ»
«Արքան զայրացավ»
«Մեծագույնը գանձը» (անգլ.՝ Greatest Treasure):
«Չարի պարտեզ»
«Ամեն ինչ պարզ է, Ժասմի՛ն»
«Կախարդանք և գաղտնիքներ» (անգլ.՝ Magic & Mystery):
«Դաշույնի ժայռի գաղտնիքը»
«Մոռացության վարդը»
«Հավատարիմ սրտեր» (անգլ.՝ True Hearts):
«Դիտողի աչքերում»
«Փոփոխում»


=== DVD թողարկում ===
Չնայած հանրաճանաչությանը, բազմաթիվ երկրպագուներին և Ալադինի կարճամետրաժ արկածների հանդեպ հանդիսատեսի հետաքրքրությանը՝ Walt Disney ստուդիան մինչ այժմ արտոնագրված DVD տարբերակով սերիալը չի թողարկել։ Ավելի շուտ թողարկվել են մի քանի սերիաներ «Դիսնեյյան արքայադուստրեր» մուլտֆիլմերի ընտրանի հավաքածուում, բայց դրանով ամեն ինչ եզրափակվեց։ Համացանցում հասանելի տարբերակները VHSRip կամ TVRip որակի տեսանյութեր են, այսինքն՝ տեսաերիզից թվայնացված կամ հեռուստաալիքից տեսագրված։
2004 թվականից 2005 թվականը DVD և VHS տարբերակով թողարկվեց «Արքայադուստրերի պատմություններ» (անգլ.՝ Princess Stories) հատընտիրը, որի շրջանակներում թողարկվեցին հետևյալ սերիաները՝

«Ի սրտե նվեր» (անգլ.՝ A Gift From The Heart)՝ «Արքան զայրացավ»
«Պատմություններ ընկերության մասին» (անգլ.՝ Tales Of Friendship)՝ «Երկնքի գերիները»
«Գեղեցկությունը փայլատակում է ներսից» (անգլ.՝ Beauty Shines From Within)՝ «Դիտողի աչքերում»2-րդ ռեգիոնում նույնպես թողարկվեց «Ժասմինի կախարդական պատմությունները. արքայադստեր ճանապարհորդությունները» (անգլ.՝ Jasmine’s Enchanted Tales) հավաքածուն, որը ներառում էր «Ամեն ինչ պարզ է, Ժասմի՛ն», «Չարի պարտեզ» և «Ինչպիսին է լինել գեղեցիկ» սերիաները։
«Զվարճանում ենք Դիսնեյի արքայադստրերի հետ. մաս 2» (անգլ.՝ Disney Princess Party, Volume 2) հատընտիրում 2005 թվականին թողարկվեց «Փոփոխում» սերիան։


== Ծանոթագրություններ ==